钦定古今图书集成/明伦汇编/宫闱典/第128卷 > 骆奉先
## 钦定古今图书集成/明伦汇编/宫闱典/第128卷 > 骆奉先

按《唐书程元振传》：“时又有骆奉先者，亦三原人，历右
骁卫大将军，数从帝讨伐，尤见幸。广德初，监仆固怀
恩军者，奉先恃恩贪甚，怀恩不平，既而惧其谮，遂叛。
事平，擢奉先军容使，掌畿内兵，权焰炽然。永泰初，以
吐蕃数惊京师，始城鄠，以奉先为使，悉毁县外庐舍，
无尺椽。累封江国公，监凤翔军，大历末卒。”